CELEX: 62013CN0332
Language: fi
Date: 2013-06-19 00:00:00
Title: Asia C-332/13: Ennakkoratkaisupyyntö, jonka Kúria (Unkari) on esittänyt 19.6.2013 — Ferenc Weigl v. Nemzeti Innovációs Hivatal

21.9.2013   
            
            
               FI
            
            
               Euroopan unionin virallinen lehti
            
            
               C 274/3
            
         Ennakkoratkaisupyyntö, jonka Kúria (Unkari) on esittänyt 19.6.2013 — Ferenc Weigl v. Nemzeti Innovációs Hivatal
   (Asia C-332/13)
   2013/C 274/05
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Kúria
   
      Pääasian asianosaiset
   
   
      Valittaja: Ferenc Weigl
   
      Vastapuoli: Nemzeti Innovációs Hivatal
   
      Ennakkoratkaisukysymykset
   
   
               1)
            
            
               Onko Euroopan unionin perusoikeuskirjasta katsottava, että sitä on sovellettava valtion virkamiesten ja paikallishallinnon virkamiesten oikeussuhteeseen?
            
         
               2)
            
            
               Onko Euroopan unionin perusoikeuskirjan 30 artiklaa tulkittava siten, että sen määräystä, joka koskee suojaa perusteettomalta irtisanomiselta, on sovellettava siitä riippumatta, tunnustaako jäsenvaltio mukautetun Euroopan unionin perusoikeuskirjan 24 artiklan oikeudellisen sitovuuden?
            
         
               3)
            
            
               Jos edelliseen kysymykseen vastataan myöntävästi, onko Euroopan unionin perusoikeuskirjan 30 artiklaa tulkittava siten, että käsitteen ”perusteeton irtisanominen” kanssa on yhteensoveltuva sellainen jäsenvaltion säännös, jonka mukaan valtion virkamiestä irtisanottaessa hänelle ei tarvitse esittää päätöksen perusteluja?
            
         
               4)
            
            
               Onko Euroopan unionin perusoikeuskirjan 30 artiklassa olevaa ilmaisua ”yhteisön oikeuden sekä kansallisten lainsäädäntöjen ja käytäntöjen mukaisesti” tulkittava siten, että jäsenvaltio voi antamissaan säännöksissä määritellä ne henkilöt, joihin kyseistä 30 artiklaa ei ole sovellettava?
            
         
               5)
            
            
               Kysymyksiin 2–4 annettavista vastauksista riippuen kysytään, onko Euroopan unionin perusoikeuskirjan 51 artiklan 1 kohtaa valtion virkamiehiä koskevilta osiltaan tulkittava siten, että jäsenvaltion tuomioistuimen on jätettävä kyseisen perusoikeuskirjan 30 artiklan vastaiset jäsenvaltion säännökset soveltamatta?